বহু প্রাচীন এই মা মনসার পুজোর অলৌকিক কাহিনী শুনলে চমকে উঠবেন!

ওয়েব ডেস্ক: হবিবপুরের (Habibpur) কলাইঘাটা (Kalaighata) আদিবাসী এলাকায় ৭০৩ বছর ধরে জাগ্রত মনসা দেবীর পুজো (Manasha Puja) অনুষ্ঠিত হচ্ছে। স্থানীয় আদিবাসী সম্প্রদায়ের লোকদের দাবি, এই পূজার ইতিহাস প্রায় পাঁচ শতাব্দী আগে থেকে শুরু। তাদের পূর্বপুরুষরা এই এলাকায় বসবাসকালে এটি ছিল ঘনজঙ্গল-প্রবণ এলাকা, যেখানে প্রচুর সাপ-পোকামাকড় থাকত। সেই ভয় দূর করার উদ্দেশ্যেই মা মনসার আরাধনা শুরু হয়।

পুরাতন ঐতিহ্য অনুসারে, দেবী মনসার পূজা বটগাছের তলায় শুরু হয়েছিল। আজও সেই বিশাল বটগাছের ছায়ায় এই পুজো চলে আসছে। পূজায় ভক্তরা দু’দিন আগে থেকে উপবাস করেন এবং নানা রীতি-নীতি অনুসরণ করে পুজো অনুষ্ঠানে অংশ নেন।

আরও পড়ুন: কল্যাণীতে বারোয়ারি পুজো কমিটিগুলিকে অনুদান মুখ্যমন্ত্রীর

স্থানীয়দের বিশ্বাস, মা মনসা খুবই জাগ্রত। ভক্তরা মনোবাসনা নিয়ে পূজায় অংশ নিলে মা তাদের ইচ্ছা পূরণ করেন। পূর্ণ হওয়া ইচ্ছার প্রতি কৃতজ্ঞতা স্বরূপ ভক্তরা বাতসা ছেটাই, দান বা মূর্তি প্রদান করেন। প্রতি বছর এই পুজোকে কেন্দ্র করে পাঁচ দিনব্যাপী মেলা বসে। উৎসবে বিভিন্ন সাংস্কৃতিক অনুষ্ঠানের পাশাপাশি ঝাপান গান এবং মনসামঙ্গল কাব্যের কাহিনীও তুলে ধরা হয়। আদিবাসী সম্প্রদায় এই পুজাকে মহা ধুমধাম ও নিষ্ঠার সঙ্গে পালন করে আসছে, যা তাদের সংস্কৃতি ও ঐতিহ্যের গুরুত্বপূর্ণ অংশ হিসেবে আজও বহাল রয়েছে।